DTAC เปิดตัวดีแทคโฟนรุ่นใหม่ล่าสุดอัดโปรโมชั่นแรงให้ค่าโทร-ค่าเน็ตฟรี!
DTAC เปิดตัวดีแทคโฟนใหม่ล่าสุด “โจอี้ เจ็ท 2” (Joey Jet2) สมาร์ทโฟนรุ่นเริ่มต้นยอดนิยม สเปคแรงกว่าด้วยพลัง Quad Core 1.3 GHz พร้อมอัดโปรโมชั่นแรง ให้ค่าโทร ค่าเน็ตฟรีเท่าค่าเครื่อง และเล่น 10 แอพพลิเคชั่นฟรี
18 ก.พ. 2559

นายอรรคพงศ์ ลินพิศาล (ซ้าย) ผู้อำนวยการอาวุโส สายงานบริหารอุปกรณ์สื่อสาร และ นายสุภวัส พรหมวิทักษ์ (ขวา) ผู้อำนวยการสายงานการตลาดธุรกิจพรีเพด บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC บุกตลาดสมาร์ทโฟนเปิดตัวดีแทคโฟนรุ่นใหม่ล่าสุด “โจอี้ เจ็ท 2” (Joey Jet2) สมาร์ทโฟนรุ่นเริ่มต้นยอดนิยม
ทั้งนี้จากผลสำรวจ พบว่าสมาร์ทโฟนตระกูลโจอี้เป็นรุ่นที่ได้ความนิยมสูง ตอบโจทย์ทุกฟังก์ชั่นการใช้งาน มีคุณภาพคุ้มค่า คุ้มราคาที่สุดในตลาด “โจอี้ เจ็ท 2” มาพร้อมระบบปฏิบัติการเวอร์ชั่น Android 5.1 Lollipop ลงตัวด้วยรูปลักษณ์ล้ำสมัย ฝาหลัง สี Metallic มาพร้อมหน่วยประมวลผล Quad Core 1.3 GHz ที่ทำให้เครื่องเร็ว แรง ลื่นไหล หน้าจอสัมผัสกว้าง 4 นิ้ว พร้อมรองรับ Black screen gesture ปลดล๊อค เปิดแอพพลิเคชั่น อย่างง่ายดายเพียงวาดเส้นบนหน้าจอ และกล้องหน้า 2MP พร้อมแฟรชหน้า โดยกล้องหลัง 5 MP พร้อม LED Flash รองรับการใช้งาน 2 ซิม และ Ram 1GB หน่วยความจำภายในเครื่อง 8GB สามารถเพิ่ม MicroSD การ์ดได้สูงสุด 32GB โดยสเปคสูงกว่าในราคาเบาๆ เพียง 1,990 บาท (รวม VAT) ฟรีCaseและฟิล์มติดหน้าจอ รับประกันเครื่องนานสูงสุด 15 เดือน
พร้อมโปรโมชั่นสุดแรง สำหรับลูกค้าระบบเติมเงินจะได้รับค่าโทรศัพท์ ค่าอินเทอร์เน็ตเท่าค่าเครื่อง มูลค่าถึง 2,000 บาท พร้อมเล่นฟรี 10 แอพพลิเคชั่นยอดนิยม LINE, Facebook, Instagram, Facebook Messenger, Twitter, Whatsapp, Wechat, Beetalk, Pantip และ Kakao นานถึง 10 เดือน เมื่อเติมเงินเดือนละ 150 บาทขึ้นไป พิเศษขึ้นไปอีก ใช้ฟรีในเดือนแรก กดรับสิทธิ์ได้ที่ *399*207#โทรออก สำหรับลูกค้าระบบรายเดือน มาพร้อมแพ็กเกจเลิฟแอนด์โรว์ นอนสต็อป (Love &amp; Roll Non-Stop) ให้เล่นเน็ตได้ไม่มีหยุด ใช้ไม่หมดทบไปได้ พร้อมโทรฟรีทุกเครือข่าย เริ่มต้นเพียง 299บาท ดีแทคโฟนรุ่น “โจอี้ เจ็ท 2” วางจำหน่ายแล้ววันนี้